(ล่ม) ส่งท้ายปีเก่า
วันทำงานสุดท้ายของปี มักจะเกิดปรากฏการณ์แห่กดเอทีเอ็ม ทั้งถามยอด โอนเงิน ถอนเงิน ทำให้ทรานแซกชั่นพุ่งสูงกว่าปกติ 2-3 เท่าทุกธนาคาร
31 ธ.ค. 2558

วันทำงานสุดท้ายของปี มักจะเกิดปรากฏการณ์แห่กดเอทีเอ็ม ทั้งถามยอด โอนเงิน ถอนเงิน ทำให้ทรานแซกชั่นพุ่งสูงกว่าปกติ 2-3 เท่าทุกธนาคาร
มนุษย์เงินเดือนจะกดเอทีเอ็มวันเดียว 3-4 รอบ เพื่อเช็กก่อนว่าเงินเดือนเข้าบัญชีหรือยัง โบนัสเข้าบัญชีหรือยัง เช้ายังไม่เข้า กลางวันมากดใหม่ ถ้ายังไม่เข้าก็จะมีกดถามยอดรอบเย็น
ทุกแบงก์รู้ล่วงหน้าว่าจะเจอมหกรรม แต่ก็ยังไม่วายเกิดระบบล่ม เมื่อวานนี้เป็นคราวของธนาคารกรุงไทย เจ้าเก่า แต่แถมธนาคารกรุงศรีอยุธยาเพิ่มมาอีกราย
ถามไถ่ได้ความว่า ที่ระบบล่มไปชั่วระยะหนึ่ง ก็เพราะมีคนแห่ไปซื้อกองทุนรวมวันสุดท้ายของปีด้วย ทำให้ปริมาณการใช้พุ่งสูงขึ้นมาหลายเท่า นี่ถ้าล่มช่วงวันหยุดลูกค้าคงเคืองกว่านี้